CELEX: 32009D0141
Language: sk
Date: 2009-02-13 00:00:00
Title: 2009/141/ES: Rozhodnutie Komisie z  13. februára 2009 , ktorým sa stanovuje skorší dátum na vyplatenie druhej splátky reštrukturalizačnej pomoci poskytovanej na hospodársky rok 2008/2009 podľa nariadenia Rady (ES) č. 320/2006 [oznámené pod číslom K(2009) 798]

19.2.2009   
            
            
               SK
            
            
               Úradný vestník Európskej únie
            
            
               L 48/16
            
         
      ROZHODNUTIE KOMISIE
   
   z 13. februára 2009,
   ktorým sa stanovuje skorší dátum na vyplatenie druhej splátky reštrukturalizačnej pomoci poskytovanej na hospodársky rok 2008/2009 podľa nariadenia Rady (ES) č. 320/2006
   [oznámené pod číslom K(2009) 798]
   (2009/141/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (ES) č. 320/2006 z 20. februára 2006, ktorým sa stanovuje dočasný režim pre reštrukturalizáciu cukrovarníckeho priemyslu v Spoločenstve a ktorým sa mení a dopĺňa nariadenie (ES) č. 1290/2005 o financovaní spoločnej poľnohospodárskej politiky (1), a najmä na jeho článok 10 ods. 5,
   keďže:
   
               (1)
            
            
               Článkom 10 ods. 5 nariadenia (ES) č. 320/2006 sa Komisii umožňuje, aby stanovila skorší dátum na vyplatenie pomoci poskytovanej v rámci dočasného režimu pre reštrukturalizáciu cukrovarníckeho priemyslu ustanoveného týmto nariadením.
            
         
               (2)
            
            
               Keďže potrebné finančné zdroje sú k dispozícii v reštrukturalizačnom fonde uvedenom v článku 1 nariadenia (ES) č. 320/2006, členské štáty by mali dostať možnosť stanoviť skorší dátum na vyplatenie druhej splátky pomoci na reštrukturalizáciu poskytovanej na hospodársky rok 2008/2009 podnikom, pestovateľom a dodávateľom strojového zariadenia, ktorí sa zriekli svojich kvót od 1. októbra 2008 do dátumu vyplatenia prvej splátky,
            
         PRIJALA TOTO ROZHODNUTIE:
   Článok 1
   Odchylne od článku 10 ods. 4 nariadenia (ES) č. 320/2006 môžu členské štáty na hospodársky rok 2008/2009 vyplatiť v jednej splátke 100 % pomoci na reštrukturalizáciu uvedenej v článku 3 daného nariadenia. V takom prípade je platba splatná v júni 2009.
   Členské štáty oznámia Komisii do 31. marca 2009, či chcú využiť možnosť ustanovenú v prvom odseku.
   Článok 2
   Toto rozhodnutie je určené členským štátom.
   
      V Bruseli 13. februára 2009
      
         
            Za Komisiu
         
         Mariann FISCHER BOEL
         
         
            členka Komisie
         
      
   
   
      (1)  Ú. v. EÚ L 58, 28.2.2006, s. 42.